text: Kvinde sad fast i muddergrøft
  06 november 2012 kl. 09.52
  En 28-årige kvinde blev i aftes reddet op fra en muddergrøft i Børkop, som hun havde siddet fast i i halvanden time.
  Hvordan hun er havnet i muddergrøften vides ikke. Hun var så forkommen efter opholdet i grøften, at hun blev kørt på sygehuset, skriver Vejle Amts Folkeblad.
  Det var kvinden selv, der slog alarm. 
  Hun ringede fra muddergrøften til den institution, hvor hun bor.
  Instututionen alarmerede brandvæsenet, som måtte kæmpe halvanden time med at få kvinden bjærget.
  